હિમાચલ પ્રદેશમાં ધૌલાધરની પહાડીઓમાં વસેલું શહેર ધર્મશાલા દેશ-વિદેશના ટૂરિસ્ટ્સનું ફેવરિટ હિલ સ્ટેશન છે. 1855માં અંગ્રેજોએ આ શહેર વસાવ્યુ હતુ. અંગ્રેજોએ ગરમીથી રાહત મેળવવા માટે તૈયાર કરાવેલા 80 રિસોર્ટ્સમાંથી આ એક છે. પહાડોમાં ચીડના ગાઢ જંગલો, બરફથી છવાયેલી ખીણો, નાના-નાના ઝરણાં અને તેમાં વહેતા પાણીનો ખળખળ અવાજ- આ જ કારણ છે કે લોકો આ સ્થળને આટલું પસંદ કરે છે. અત્યારે અહીં તિબેટીયન લોકો વધારે પ્રમાણમાં રહે છે પરંતુ બ્રિટિશકાળનો પ્રભાવ આજે પણ અહીં જોવા મળે છે.